Doi asociați ai familiei Biden au depus mărturie în Congresul SUA, în această săptămână, despre implicarea lor profundă în afacerile familiei peste hotare, dezvăluind în spatele ușilor închise informații despre afacerile lui Hunter Biden în străinătate și despre lipsa de experiență a familiei în industria în care activa, spun congresmeni și surse familiare cu audierile, potrivit Washington Examiner.
Audierile au fost efectuate de comisia judiciară și comisia de supraveghere a Camerei și fac parte din ancheta pentru suspendarea președintelui SUA, Joe Biden, așa-numita procedură de „impeachment”.
Comisiile l-au audiat vineri pe Rob Walker, cel care cândva a distribuit sume mari de bani din China și România către mai mulți membri ai familiei Biden. Joi fusese audiat și Mervyn Yan, un alt asociat.
Rob Walker susține că, în 2015, Hunter Biden s-a întâlnit cu ambasadorul american din România de la acea vreme, în numele lui Gabriel Popoviciu, pe care fiul politicianului democrat îl ajuta cu problemele judiciare, spune una dintre sursele Washington Examiner.
O companie controlată de Gabriel Popoviciu i-a plătit lui Hunter Biden 1 milion de dolari pentru serviciile începute în 2015, când Joe Biden era președinte al SUA, arată datele de istoric bancar pe care le-a obținut comisia de supraveghere a Camerei Reprezentanților. Banii au fost furnizați printr-o companie deținută de Walker, arată aceleași documente.
Dezvăluirea vine în contextul în care există tot mai multe întrebări cu privire la motivul pentru care Hunter Biden nu s-a înregistrat niciodată ca agent străin, în conformitate cu legislația din SUA, având în vedere munca sa cu funcționari ai guvernului american din străinătate. Departamentul de Justiție a analizat dacă să îl pună sub acuzare sau nu pe fiul politicianului democrat pentru că nu s-a înregistrat ca lobbyist străin – și este posibil aibă chestiunea în vedere și în prezent.
Potrivit surse, Rob Walker a oferit detalii de context despre istoricul bancar care arată că a distribuit peste 1 milion de dolari, pe care îi primise de la o firmă energetică asociată cu guvernul chinez, către Hunter Biden, cumnata lui, Hallie Biden, și unchiul său, James Biden. Walker susține că le-a trimis bani lui Hallie și James Biden la îndrumarea lui Hunter, deși cei doi nu efectuaseră niciun serviciu pentru compania energetică.
Yan, care a fost la rândul său implicat în afaceri cu Hunter Biden și întreprinderile chineze din sectorul energiei, a depus mărturie că familia Biden nu avea „nicio experiență în sectoarele energiei și infrastructurii”, spune republicanul de șefia comisiei de supraveghere, James Corner, într-o declarație care reliefează și mai tare că Hunter și James Biden nu au oferit bunuri și servicii celor care investeau în ei.